กระดูกต้นขากลางข้างซ้ายหักจะพักฟื้นเดินได้ประมาณกี่เดือนครับ
สวัสดีค่ะ หลังจากที่กระดูกหัก กระดูกจะเริ่มติดที่ประมาณ 4-6 สัปดาห์ และจะติดสนิทที่ประมาณ 4 - 6 เดือน ซึ่งกระดูกจะติดดีหรือไม่ดี ติดเร็วหรือติดช้านั้น จะ ขึ้นอยู่กับปัจจัยอื่นๆ ด้วย เช่น- ถ้าอายุน้อยกระดูกจะติดดีและเร็วกว่าอายุมาก- กระดูกที่หักเคลื่อนที่ไม่มากก็จะติดดีกว่ากระดูกที่หักแล้วเคลื่อนที่มาก- กระดูกหักหลายชิ้น ก็จะติดช้า- ถ้ามีการติดเชื้อของกระดูก ก็จะติดช้า- กระดูกที่แตกเข้าในข้อ ก็จะติดช้า- ถ้าไม่ทำกายภาพบำบัด ไม่ออกกำลังของกล้ามเนื้อ กระดูกก็จะติดช้า- การทานอาหารที่มีแคลเซี่ยมสูง ก็จะช่วยให้กระดูกติดเร็วขึ้นดังนั้น หลังการผ่าตัดกระดูกที่หัก ต้องใช้เวลาประมาณ 4-6 เดือน จึงจะสามารถเดินได้โดยไม่ต้องใช้ไม้เท้า แต่กระดูกจะแข็งแรงจนสามารถทำกิจกรรมต่างๆ รวมถึงการออกกำลังกาย การเล่นกีฬาต่างๆ ได้ ก็จะใช้เวลาประมาณ 1 ถึง 1 ปีครึ่งค่ะ